ঢাকা ও কলকাতা সংবাদদাতাদের রিপোর্ট
ঢাকা, বাংলাদেশ থেকে মতিউর রহমান চৌধুরী ও জহুরুল আলমের রিপোর্ট এবং কলকাতা, ভারত থেকে গৌতম গুপ্ত ও পরমাশিষ ঘোষ রায়ের রিপোর্ট।
বাংলাদেশে মঙ্গলবার সড়ক দুর্ঘটনায় অন্তত ১৬ জন প্রাণ হারায়, আহত হয় ২৬ জন। আহতদের মধ্যে ৩ জনের অবস্থা আশংকাজনক।এ সম্পর্কে ঢাকা থেকে রিপোর্ট পাঠিয়েছেন জহুরুল আলম। বাংলাদেশের গণ মাধ্যমে, কালো টাকা সাদা করার অনুমতি দেওয়া হয়েছে বলে যে খবর প্রকাশিত হয়, অর্থমন্ত্রী আবুল মাল আব্দুল মুহিত তা নাকচ করে দিয়েছেন।এ সম্পর্কে ঢাকা থেকে রিপোর্ট পাঠিয়েছেন জহুরুল আলম। ইরাক পরিস্থিতি অবনতির দিকে যাওয়ায় সেখানে অবস্থানরত বাংলাদেশীরা নিজেদেরকে নিরাপদ মনে করছেন না। অনেকেই তাই সরকারী উদ্যোগের অপেক্ষা না করে নিজেরাই দেশে ফেরার ব্যাবস্থা করেছেন। মঙ্গলবার কাতার এয়ারলাইন্সে দেশে ফেরেন ২৭ জন। এ বিষয়ে ঢাকা থেকে মতিউর রহমান চৌধুরীর পাঠানো রিপোর্ট। ভারতের কেন্দ্রীয় সরকার, নাগরিকদের জাতীয় পরিচয় পত্র তৈরি করতে সক্রিয় হয়েছে। স্বরাষ্ট্রমন্ত্রী জরুরী বৈঠক করেছেন। এ সম্পর্কে বিস্তারিত জানিয়েছেন কলকাতা থেকে পরমাশিষ ঘোষ রায় তার রিপোর্টে। ভারতে সারা দেশে জুন মাসে স্বাভাবিকের চাইতে অনেক কম বৃষ্টি পড়েছে। এ সম্পর্কে কলকাতা থেকে রিপোর্ট পাঠিয়েছেন প্রতিবেদক গৌতম গুপ্ত।